《用吴寅甫韵似吴子善》
元代·黄玠

浮云见白日，照映玉色春。去去重留恋，行行畏参辰。

狼子多野心，蛾眉能妒人。振袂临清流，谁与尔同尘。

作者简介：元庆元定海人，字伯成，号弁山小隐。黄震曾孙。幼励志操，不随世俗，躬行力践，以圣贤自期。隐居教授，孝养双亲。晚年乐吴兴山水，卜居弁山。卒年八十。有《弁山集》、《知非稿》等。